kardosdrur/scandi-wiki huggingface dataset:
Hans Peter Christian Grøn

Hans Peter Christian Grøn (5. juni 1835 – ukendt) (kendt som Murer Grøn) var en dansk murer og socialist, født og døbt (8. august 1835) i Assens, konfirmeret på Brahetrolleborg.

Grøn var søn af hattemagermester Jens Peter Grøn (1809-1836) og Ane Gjertrud Barnekow (Svendborg, 1809-?). Ane Gjertrud Barnekow blev gift med murermester Rasmus Andersen (Faaborg, 1814-?), Brahetrolleborg i 1843. 7 år gammel kom Hans Peter Christian Grøn til Brahetrolleborg, hvor han voksede op i en stor børneflok. Hans Peter Grøn forblev på Brahetrolleborg til sit 18. år. Straks efter sin konfirmation kom han i murerlære hos sin stedfader og var der i 3 år, derpå var han i et år i lære hos murermester H. Lang i Fåborg, derpå blev han svend og tog i marts 1854 til København, hvor han siden uafbrudt har opholdt sig og ernæret sig som murer frem til april 1872 hos murermester Webia. Han blev arbejdsløs i 1872 bortset fra en periode i august-september hvor han arbejdede som murer på gården Louiselyst ved Helsingør.

Fra foråret 1858 til efteråret 1859 var han indkaldt som konstabel, nr. 78, ved Tøjetaten, var indkaldt i ca. en måned i 1861 ved samme afdeling, og igen fra november 1863 til august 1864 ved Espingalbatteriet.

Den 5. oktober 1855 blev han gift med Inger Bolette Møller, med hvem han derefter levede i ægteskab, indtil han, den 13. januar 1866 blev separeret fra hende på grund af gensidige uoverensstemmelser. De fik et barn som døde 1½ år gammel.

Den 27. oktober 1872 blev Grøn viet til Elise Engelland.

Grøn deltog i det såkaldte "Slaget på Fælleden" i det han kom til hest og den 11. maj 1872 blev han arresteret som medinddraget i socialist-urolighederne omkring Louis Pio. Han sad arresteret i syv uger, men blev ikke tiltalt. Grøn havde på dette tidspunkt ikke tidligere været på kant med politiet.

I 1873 blev Grøn og hans nye hustru Elise Engelland dømt for overtrædelse af straffeloven om bigami (§ 160), fordi Grøn ikke havde sikret sig, at han havde fået skilsmissebevilling. I den sammenhæng havde Grøn allieret sig med og lagt sagen i hænderne på den tidligere flere gange straffet for bedrageri, Hans Christian Christensen, kaldet Thistrup.

Kilde 
 Udskrift af Københavns Kriminal- og politiets Krimminalkammers Protokol. Højesteretsdom, nr. 168, Mandag den 25. august 1873.

Socialister fra Danmark
Folketingets Præsidium

Folketingets Præsidium (præsidium, latin: de, der sidder foran) er den øverste ledelse af Folketinget.

Præsidiet består af Folketingets formand samt fire næstformænd. Præsidiet forestår ledelsen af Folketingets daglige administration og de politiske forhandlinger, der foregår i Folketinget. Formanden (eller næstformanden) er i Folketinget placeret ved siden af talerstolen. Hvervet som formand for Folketinget regnes for at være landets fornemste, hvorfor formanden oppebærer en gage, der er på niveau med statsministerens.

Præsidiet vælges på det første møde, hvor Folketinget træder sammen ved begyndelsen af en folketingssamling, ligesom der ved nyvalg til Folketinget vælges et nyt præsidium. Præsidiet vælges af hele Folketinget. Reelt er det dog kun formanden, der vælges direkte, idet de fire største partier i Folketinget, udover det parti formanden tilhører, besætter næstformandsposterne i rækkefølge efter størrelse. Folketingets præsidium består således i praksis altid af repræsentanter for de fem største partier i Folketinget (idet det dog er teoretisk muligt at et parti udover de fem største besætter formandsposten). Hvis to grupper har lige mange mandater, sker afgørelsen ved lodtrækning. Det er sket flere gange i historien.

Den primære opgave for formanden (og næstformændene) er at lede de omkring 100 møder, der årligt afholdes i folketingssalen. Det er formanden, der sørger for, at folketingsmedlemmerne får ordet i den rigtige rækkefølge, ligesom vedkommende påser, at reglerne for taletidens længde overholdes. Det er også formanden, der skrider ind, hvis et folketingsmedlem bruger direkte tale overfor en kollega, som ifølge tingets retningslinjer skal tituleres med hr. og fru.

Folketingets præsidium har desuden det overordnede ansvar for Folketingets administration og dermed også ansvaret for Folketingets ansatte.

Folketingets Præsidium i folketingsåret 2020-21   

 Formand: Henrik Dam Kristensen (S)   
 1. næstformand: Karen Ellemann (V)
 2. næstformand: Pia Kjærsgaard (DF)
 3. næstformand: Rasmus Helveg Petersen (RV) 
 4. næstformand: Trine Torp (SF)

Henrik Dam Kristensen blev valgt til formand efter folketingsvalget 5. juni 2019.

Se også 
 Folketingets formand

Kilder

Præsidium
Dansk Selskab for Teoretisk Statistik

Dansk Selskab for Teoretisk Statistik (DSTS) er en forening, der promoverer udviklingen af den statistiske videnskab og dens anvendelser.

Enhver med interesse for statistik kan optages som medlem. Hvert halve år arrangerer selskabet et to-dagesmøde som dækker medlemmernes interesseemner. Selskabet er sammen med tre øvrige skandinaviske organisationer ansvarlig for udgivelsen af tidsskriftet Scandinavian Journal of Statistics.

Eksterne henvisninger 
 Foreningens hjemmeside

Statistik
Selskab for Teoretisk Statistik
Lise von Seelen

Lise von Seelen (født 9. marts 1949) er en dansk socialpædagog, forstander og medlem af Folketinget for Socialdemokraterne fra 8. februar 2005 til 2011.

Lise von Seelen har været forstander for Løgumgård/Vongshøj 1995-2005, og var fra 1991 til 1995 leder af Rehabiliteringscenter for Torturofre. 

Hun har været medlem af kommunalbestyrelsen i Rødekro for Socialdemokraterne fra 1986 til 2005. I perioden var hun blandt andet socialudvalgsformand (1998-2005) og formand for det fælleskommunale sociale koordinationsudvalg (1999-2005), ligesom hun i samme periode sad i Den Sociale Ankestyrelse. 

Hun har været folketingskandidat for Socialdemokraterne i Aabenraakredsen siden 2000, og var midlertidigt folketingsmedlem 21. oktober – 14. november 2003.

23. januar 2007 blev hun udpeget til en nyoprettet post som ordfører for u-lands- og udviklingspolitik.

Eksterne henvisninger 
 
 Lise von Seelens side på Socialdemokraternes hjemmeside
 DRs politiske profil for Lise von Seelen 

Folketingsmedlemmer i 2000'erne
Kommunalbestyrelsesmedlemmer fra Socialdemokraterne
Folketingsmedlemmer i 2010'erne
Tidligere folketingsmedlemmer fra Socialdemokraterne
Nordisk Industrifond

Nordisk Industrifond var en fond der skulle fremme forskning, uddannelse og innovation i de nordiske lande. Den blev iværksat 20. februar 1973 og blev administreret af Nordisk Ministerråd. Den havde to divisioner: Bio- og Kemidivisionen samt Materialeteknologi og Standardiseringsdivisionen.

Bio- og Kemidivisionen (BCD) 
Bio og kemidivisionen under ledelse af Dr. Hans Bruno Lund, har kørt en række nordiske forsknings/uddannelses/innovationsprogrammer og -projekter under Nordisk Ministerråd i samarbejde med nationale, nordiske og internationale virksomheder, institutioner, organisationer og offentlige myndigheder.
 Nordic Wood (1993–1997): Et program for den nordiske skov- og træindustri.
 NordFood (1993–2000): Et program for den nordiske fødevareindustri.
 NordPap (1993–1996): Et program for den nordiske papir- og papirmasseindustri.
 NordBio (1989–1993): Et program for den bioteknologiske industri.
 NordYeast (1987–1993): Et program for gærforskning og gærforskningsindustri.

Fonde (stiftelser)
Etableret i 1973
606 (kølbåd)

606'eren er en kølbåd, der blev tegnet i 1969 af svenskeren Pelle Petterson. Den er lille af en kølbåd at være og har en del af jollens egenskaber. For eksempel kommer den let op at plane.

606'eren bliver ofte sammenlignet med Ynglingen, og disse to både har kæmpet en indbyrdes kamp om at blive den båd, de unge sejlere lærer at sejle kølbåd i. De stammer begge fra 70'erne, og siden har de været mange sejlklubbers foretrukne kølbåde til sejlerskole. 

Der er mange trimmuligheder i 606'eren, og da klassereglerne er meget frie, er det op til den enkelte sejler, hvordan båden skal se ud. Derfor er mange af de unge sejlere blevet hængende, for det er absolut ikke kun en skolebåd.

En ny 606'er koster 80.000 kr., hvis man selv skruer alle beslag fast, mens en kapsejladsrigget kan fås for 20-30.000 kr. og en der er mindre velholdt for 10.000.

Der er bygget ca. 800 både, heraf 100 er i Danmark, de fleste i Sverige og en hel del i Finland. I Danmark er de kapsejlende både primært koncentreret omkring Sønderjylland og Nordsjælland, men der findes også nogle stykker på Fyn og Sydsjælland. Til DM deltager 20-25 både.

Eksterne links 
Dansk Sejlunion 
Dansk 606 Klub 
Svenska 606-förbundet 
Finlands 606-förbund 

Kølbåde
Odense hf

Odense hf, egentlig Odense håndbold fællesskab ApS, sammenslutning af en række håndboldklubber i Odense, som blev dannet i 2007. Målet med fællesskabet er at rykke op i både herre- og kvindeligaen.

Odense hf er dannet af Allesø GF, Bellinge IF, Bolbro GF, DHG, Fjordager IF, Fraugde GF, Holluf Pile Tornbjerg IF, Højby S&G, IF Stjernen, Korup IF, TPI Odense, Næsby IF, Sanderum, Skt. Klemens Fangel, Stige HK og OB A/S. Holdet gik i august 2009 sammen med GOG Svendborg TGI's damehold og skabte dermed Odense GOG. Damerne spiller dermed i Damehåndboldligaen i 2009/2010 under navnet Odense GOG.

Håndboldklubber i Danmark
HF
Etableret i 2007
Hanrej

Hanrej er en gammel og nedladende betegnelse for en mand, hvis kone er ham utro.

Ordet stammer fra tysk Hahnrei, som er en kastreret hane.

Familie
Boeing 717

Boeing 717 er et 2-motoret passagerfly med plads til 106 passagerer, produceret af den amerikanske flyproducent Boeing.

Udvikling 

Boeing 717 er en videreudvikling af McDonnell Douglas' MD-80/MD-90, der igen var en videreudvikling af Douglas Aircraft Companys DC-9. McDonnell Douglas annoncerede flyet i 1991, og programmet blev iværksat i 1995 efter 50 faste ordrer og yderligere 50 optioner var indgået fra selskabet ValuJet (senere AirTran Airways). Men i 1997 fusionerede McDonnell Douglas og Boeing og samledes under Boeing-flaget, hvorefter MD-95-projektet blev relanceret som Boeing 717.

Da Boeing opkøbte McDonnell Douglas i 1997, overtog de også de flydesign, som McDonnell Douglas havde udviklet, heriblandt MD-95 (en avanceret MD-90). Dette design blev så videreudviklet af Boeing til Boeing 717, med bl.a. nye motorer, BMW Rolls Royce BR 715, og et nyere glascockpit med multifunktionsskærme. Prototypen var en ombygget DC 9-30, der var blevet strakt en smule. Hvor MD80/90-vingen er en DC-9-vinge, der er forlænget en smule ved vingespidsen, med et helt nyt midterstykke, så vendte man med MD95/Boeing 717 tilbage til den oprindelige størrelse vinge. Derved fik man et fly, der bedre kunne erstatte den oprindelige DC-9-model, og tage kampen op mod fly i regionaljetsklassen. Timingen var god, da de oprindelige ca. 900 DC-9'ere stod over for udskiftning, ikke så meget på grund af slid, men på grund af de støj- og miljøgener, der kommer fra gamle motorer.

Boeing 717 skulle have været bygget i 3 udgaver; 717-100, 717-200 og 717-300. Dette ville også have givet flyet den standardisering, som flyselskaberne typisk sætter pris på, da det nedsætter udgifterne til pilottræning, reservedelslagre osv. Det blev dog kun til 717-200, bl.a. fordi man i USA har lavere pilotlønninger på de fly, der kaldes regional jets. Dette skel ville så forsvinde, hvis man havde en -300 med større kapacitet. I 2005, da kun 156 var blevet solgt, blev produktionen af B717 afsluttet, og derved var det også det sidste (McDonnell) Douglas-design nogensinde.

717-betegnelsen 
Boeings passagerfly benævnes "Boeing 7x7". I 1956 fik fragtudgaven af Boeing 707 betegnelsen "Boeing 717", men den blev ikke sat i produktion. I stedet for blev flyet udviklet til det militære transportfly C-135. Det amerikanske luftvåben var dog mere interesseret i transportfly, man kunne køre om bord i, så flyet blev sat i produktion som tankflyet KC-135. Andre passagerfly som Boeing 727 og 737 kom frem omtrent samtidigt og Boeing 717-navnet forblev ubrugt i mange år. Da Boeing overtog MD-95-programmet udnyttede virksomheden chancen til at få brugt Boeing 717-navnet til sit "stedbarn".

Brugere 
I december 2011 var der 133 Boeing 717-200 i brug ved følgende flyselskaber:
 AirTran Airways (87 stk.)
 Hawaiian Airlines (18 stk.)
 Cobham (11 stk.)
 Blue1 (9 stk.)
 Turkmenistan Airlines (7 stk.)

Kilder 

Passagerfly
717
McDonnell Douglas-fly
2-motors jetfly
Metallica (album)

Metallica er heavy metal-bandet Metallicas femte album, som blev udgivet 12. august 1991 gennem Elektra Records. Det kaldes også The Black Album (det sorte album), da det meste af dets cd-cover er sort. Det eneste der ellers er på, er bandets logo og en slange. (Slangen kommer fra Gadsdenflaget, som også har indeholder ordene Don't Tread on Me – på Metallicas album er også en sang med dette navn.)
The Black Album er Metallicas bedstsælgende album til dato med over 16 million kopier solgt i USA alene. I Danmark er der solgt mere end 250.000 eksemplarer af albummet. I 2003 blev albummet placeret på plads #252 i Rolling Stone-magasinet under de 500 bedst sælgende album gennem tiden.

Numre 
 "Enter Sandman" – 5:29
 "Sad But True" – 5:24
 "Holier Than Thou" – 3:47
 "The Unforgiven" – 6:26
 "Wherever I May Roam" – 6:42
 "Don't Tread on Me" – 3:59
 "Through the Never" – 4:01
 "Nothing Else Matters" – 6:29
 "Of Wolf and Man" – 4:16
 "The God that Failed" – 5:05
 "My Friend of Misery" – 6:47
 "The Struggle Within" – 3:51
 "So What" (Anti-Nowhere League-cover) (Bonus på asiatisk udgave af albummet) (Kilde: en:wiki So What? (Anti-Nowhere League song))

Singler 
 Enter Sandman – 1991
 The Unforgiven – 1991
 Nothing Else Matters – 1992
 Wherever I May Roam – 1992
 Sad But True – 1992

Placeringer på hitlister

Album

Singler

Musikere 
 James Hetfield – Guitar/vokal
 Kirk Hammett – Guitar
 Jason Newsted – Bas
 Lars Ulrich – Trommer

Metallica-album
Mikojan-Gurevitj MiG-105

Mikoyan Gurevich MiG-105 var det sovjetiske svar på den amerikanske X-20 Dyna-soar. Det var et rumfly der skulle medbringe enten bomber, eller udstyr som kunne tilintetgøre satellitter.

MiG-105
MiG-105
Tyrkfejl

En tyrkfejl er en tilsigtet trykfejl, der på humoristisk vis betegner en utilsigtet trykfejl. Udtrykket har ikke noget at gøre med mennesker fra Tyrkiet, men er derimod i sig selv et eksempel på et vrøvleord, der opstår, hvis man skriver et ord forkert.

Især på internettet findes en række udbredte, tilsigtede trykfejl, der enten – som udtrykket tyrkfejl – må formodes at være opstået utilsigtet og siden har dannet mode, eller som staves anderledes for at undgå opmærksomhed fra eksempelvis et spamfilter.

Udbredelse 
Tyrkfejl findes ikke i Retskrivningsordbogen, selvom udtrykket er meget udbredt i det danske sprog. Søgemaskinen Google har eksempelvis flere end 26.000 henvisninger til danske websider, hvorimod slangordet kavalergang, som findes i ordbogen, blot har 20.500 henvisninger.

Netop antallet af Google-henvisninger har betydning for Dansk Sprognævns vurdering af, om nye ord har en fremtid i Retskrivningsordbogen. Blandt sprognævnets øvrige kilder er InfoMedia, som er den største online-database for aviserne, hvor netop tyrkfejl er et udbredt slangord.

Se også 
 Internet-jargon

Kilder

Eksterne lænker 
 Dansk Google-søgning på "tyrkfejl"
 Google Fight mellem tyrkfejl og kavalergang

Slang
Mikojan-Gurevitj MiG-29

Mikojan MiG-29 ((; (NATO-rapporteringsnavn: Fulcrum) er et russisk tomotoret let kampfly designet i Sovjetunionen. Flyet blev udviklet i starten af 1970'erne og blev indsat i tjeneste i 1983. MiG-29 er senere opgraderet i mere moderne varianter. 

Det bruges stadig af det russiske luftvåben og af flere lande i den tidligere østblok.

Brugere 

 Rusland 455 stk.
 Ukraine 217 stk.
 Algeriet 72 stk.
 Indien 63 stk.
 Iran Ca. 50 stk. (nogle mener 70, andre 40)
 Hviderusland 50 stk.
 Syrien 50 stk.
 Polen 28 stk. (de vil dog blive erstattet af den købte F-35)
 Kasakhstan 40 stk.
 Usbekistan 30 stk.
 Yemen 24 stk.
 Ungarn 21 stk.
 Nordkorea 20 stk.
 Bulgarien 20 stk.
 Turkmenistan 20 stk.
 Peru 18 stk.
 Malaysia 16 stk.
 Cuba 14 stk.
 Slovakiet 13 stk.
 Burma 12 stk.
 Sudan 10 stk.
 Bangladesh 8 stk.
 Eritrea 5 stk.
 Serbien 5 stk.
 Etiopien mindst 1 stk.

Tidligere brugere 

 Tyskland:
Luftwaffe
Luftstreitkräfte der Nationalen Volksarmee
 Tjekkiet
 Irak
 Moldova
 Jugoslavien

Eksterne henvisninger 

 FAS MiG-29
 Aircraft Technology MiG-29

MiG-029
MiG-029
MiG-029
MiG-029
Anders Oechsler

Anders Oechsler (født 10. juli 1979 i Ringsted) er en tidligere dansk håndboldspiller, der senest spillede for Team Tvis Holstebro i den danske håndboldliga, efter at have spillet i den tyske klub GWD Minden. Han stoppede karrieren i 2016.

Oechsler havde pr. december 2010 spillet for 34 kampe og 74 mål for landsholdet. Han fik sit gennembrud under VM i håndbold 2007, hvor han i et par kampe tog ansvar og scorede en række vigtige mål.

Klubhold 
 TMS Ringsted
 Ajax Farum
 Pfadi Winterthur
 KIF Kolding (2003–2006)
 TV Großwallstadt (2006–2009)
 KIF Kolding (2009–2012)
 GWD Minden (2012-2014)
 Team Tvis Holstebro (2014-)

Eksterne henvisninger 

 Spillerinfo

Håndboldspillere fra Danmark
Håndboldspillere fra TMS Ringsted
Håndboldspillere fra Kolding IF
Håndboldspillere fra TV Großwallstadt
Håndboldspillere fra GWD Minden
Håndboldspillere fra Team Tvis Holstebro
Personer fra Ringsted
Per Leegaard

Per Leegaard (født 15. juli 1982 i Thisted) er en dansk håndboldspiller, der tidligere har optrådt Team Tvis Holstebro, Viborg HK og Skjern Håndbold i Håndboldligaen. Han måtte i marts 2012 indstille sin karriere pga. en fiberskade i maven, som havde drillet ham i et års tid.

Leegaard har haft mange optrædener på Danmarks håndboldlandshold – bl.a. under EM i 2006 og VM i 2007.

Eksterne henvisninger 
 Spillerinfo, Skjern

Håndboldspillere fra Danmark
Håndboldspillere fra Team Tvis Holstebro
Håndboldspillere fra Viborg HK
Håndboldspillere fra Skjern Håndbold
Personer fra Thisted
Gravamina

Gravamina – gravamen, lat.: trykkende last; flertal: gravamina (kilde: tysk Wikipedia) – var en samling anklager mod paven vedtaget på en fyrstedag i 1456; de blev den protest, der lydende igen og igen til sidst fandt sin handling i Luthers oprør. Det var Rom der var på anklagebænken, ikke kirken, som nød humanisternes respekt, modsat renæssancens u-religiøse strømninger, som ikke nåede Tyskland. Bibelhumanismen – hvortil blandt andre Erasmus af Rotterdam hørte – ønskede at reformere kristendommen inden for den bestående kirke.

Kilde 
 Kompendium  til Frands Ole Overgaards KIRKE OG KRISTENDOM ved Claus Pallesen

Religion i middelalderen
Oxholm (herregård)

Oxholm (også Oksholm) er opstået af det gamle Ø Nonnekloster, stiftet ca. 1175, men nævnes første gang i 1268 i et gammelt dokument hidrørende fra Børglum-bispen Tyge, der antagelig selv har været fra Øland. Gården ligger i Øland Sogn, Øster Han Herred, Jammerbugt Kommune.

Omkring 1573 ændrede Frants Banner herregårdens navn til Oxholm til ære for sin hustru Anne Oxe og hendes slægt.

Oxholm Gods er på 752 hektar med Hvolgård.

I 1678 var der birketing på gården.

Ejere af Oksholm 
 (1175-1536) Benediktiner-nonnekloster under Børglum Bispen
 1536 Kronen
 1542 Knud Henriksen Gyldenstierne
 1559 Erik Eriksen Lykke til Skovgaard
 1566 Josias Qvalen
 1571 Axel Knudsen Gyldenstierne til Tim
 1573 Frants Banner til Kokkedal
 1575 Anne Johansdatter Oxe gift Banner – Godset får navnet Oxholm
 (1581-1587) Henrik Lykke
 1601 Karen Banner til Gisselfeldt og Ellen Banner
 (1587-1611) Jørgen Thaube Due
 (1611-1620) Frands Jørgensen Due
 1620 Palle Rodsteen til Hørbylund
 1620 Georg (Jørgen) Ernst Worm til Vaar og Ørndrup
 1623 Iver Jørgensen Friis og Dorete Budde
 (1623-1631) Dorete Budde og Jørgen Iversen Friis
 (1631-1638) Karen Iversdatter Friis gift Seefeld
 1638 Dorete Budde – Henrik Sandberg – Knud Seefeld
 Knud Knudsen Seefeld til Bjørnkær
 (1667-1668) Mads Povlsen
 (1668-1696) Hans Friedrich von Levetzow til Restrup
 (1696-1719) Theodosius von Levetzow
 (1719-1729) Anne Margrethe von Brockdorff gift Levetzow
 (1729-1763) Hans Frederik von Levetzau
 (1763-1795) Sophie von Eyndten gift Levetzow
 (1795-1796) Albret Phillip Hansen Levetzow
 (1796-1797) Søren Hillerup til Asdal
 (1797-1799) Ole Jensen Tønder Lange til Bratskov / Hans Hansen / Jacob Bregendahl
 (1799-1814) Ole Jensen Tønder Lange
 (1814-1826) Sophus Peter Frederik Skeel
 (1826-1831) Niels Christian Rasch
 (1831-1832) Enke Fru Rasch gift Nielsen
 (1832-1847) Hans Peter Nielsen
 (1847-1852) Agent Nicolaj Nyholm til Dueholm
 (1852-1860) Carl Julius Sønnichsen
 (1860-1865) Carl Friederich Heinrich Goedecke
 (1865-1869) Henry Johan Jacob Louis Jensen Bruun de Neergaard
 (1869-1887) Claudine Caroline Elisabeth Skeel gift Bruun de Neergaard
 (1887-1906) Otto Skeel
 (1906-1916) Henrik greve Bille-Brahe-Selby
 (1916-1918) Hans Niels Iversen Andersen
 (1918-1961) Sigurd Hansen Andersen
 (1961-1962) Vera Alfredsdatter Blom gift Andersen
 (1962-1968) Frode Hansen
 (1968-1998) Steen Pedersen Glarborg
 (1998-) Kirsten Vibeke Frodesdatter Hansen gift Glarborg

Kilder 
 J. P. Trap: Danmark 5.udgave, Kraks Landbrug

Noter

Eksterne henvisninger 
 Oksholm på 1001 fortællinger om Danmark

Herregårde i Jammerbugt Kommune
Herregårde i Hjørring Amt
Ballist

En ballist (eller ballista) er en krigsmaskine fra oldtiden og middelalderen. Det er en torsionsmaskine, der ved hjælp af fjedre eller reb lader to arme spænde, som kan affyre projektiler eller sten. Andre typer, hvor en bue er brugt i stil med en armbrøst, kendes også.
Ved hjælp af et trækspil med tandhjul spændes våbnet.

Små ballistaer kunne monteres på vogne, mens større eksemplarer var stationære våben, beregnet til anbringelse på fæstningstårne og lign. Selv de små typer kræver mindst en to-mands besætning, mens de største har krævet adskillige flere. Til gengæld er skuddet meget kraftigere end med den traditionelle armbrøst eller en langbue. Der findes kilder, der mener at den er i stand til at skyde igennem tre mand og en hest.

Buestokken er almindeligvis lavet af mindre stykker horn eller ben, der er klistret sammen med harpiks eller fiskelim. Hele stokken er svøbt i tynde dyrehuder, der også er behandlet med harpiks.

Ballistaen blev opfundet i oldtidens Grækenland og blev videreudviklet og brugt flittigt af romerne.

Moderne rekonstruktioner 

I moderne tid er der blevet fremstillet adskillige rekonstruktioner af ballistaer, til bl.a. reenactment og museer. De er både blevet fremstillet som egentlige rekonstruktioner med de rette materialer og metoder, og som moderne udgaver, hvor man kun har taget udgangspunkt i forskellige typer, men brugt moderne materialer.

Det danske frilandsmuseum og forsøgscenter Middelaldercentret fremstillede i 2000 en ballist på baggrund af et fund fra den tyske by Quedlinburg, der på dette tidspunkt var den eneste bevarede fra middelalderen. Buen er fremstillet af sammenlimede hornstykker, hvilket er første gang i omkring 500 år. Med våbnet har man lavet våbenhistoriske forsøg, og bl.a. affyret ildpile fremstillet efter beskrivelser af Johannes Bengedans.

Referencer

Eksterne henvisninger 
 Salmonsens konversationsleksikon

Skydevåben
Belejringsvåben
Klassisk mekanik
Randers Sydkredsen

Randers Sydkredsen er en opstillingskreds i Østjyllands Storkreds.

Kredsen blev oprettet i 2007. Den består af den sydlige og vestlige del af Ny Randers Kommune.

I forhold til de gamle kommuner består kredsen af de fire vestlige sogne fra Sønderhald Kommune, Langå Kommune (undtagen de tre sydlige sogne, der er overført til Favrskovkredsen) og Purhus Kommune (undtagen Spentrup og Gassum, der er overført til Randers Nordkredsen). Fra den gamle Randers Kommune er området syd for Gudenåen og Randers Fjord blevet en del af kredsen. Desuden er bymidten i Randers (nord for fjorden og åen) også blevet en del af Randers Sydkredsen''.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Sydkredsen